Knowledge Graph data about Thomas Jefferson displayed on Google Search, as of January 2015
**নলেজ গ্রাফ** (knowledge Graph) হলো গুগলে তথ্য অনুসন্ধানের জন্য একটি সেবা, যা অনুসন্ধানে প্রাপ্ত তথ্যের উপস্থাপনাকে উন্নত এবং সুশৃঙ্খলিত করে। এর ফলে বিভিন্ন উৎস থেকে. সংগৃহীত তথ্য ব্যবহারকারীদের জন্য একটি তথ্যছক হিসেবে প্রদর্শিত হয়। ২০১২ সালের মে মাস থেকে যুক্তরাষ্ট্রে এই সেবা চালু করে। ফ্রিবেসের অংশ হিসেবে এটি চালু করা হয়। তথ্যছক দ্বারা আচ্ছাদিত নলেজ গ্রাফ উল্লেখযোগ্যভাবে জনপ্রিয়তা পায়। মাসিক ১০০ বিলিয়ন বার তথ্য অনুসন্ধানের মধ্যে নলেজ গ্রাফ প্রায় এক তৃতীয়াংশ বার তথ্য উপস্থাপনে সফল হয়।
নলেজ গ্রাফ থেকে প্রাপ্ত তথ্য ছক আকারে উপস্থাপন করা হয়। কম্পিউটারের ক্ষেত্রে নলেজ গ্রাফ পাতার ডান দিকে উপরে প্রদর্শিত হয় এবং মোবাইলের ক্ষেত্রে একদম উপরে। এই তথ্য সংগৃহীত হয় বেশ কিছু উৎস থেকে। যেমনঃ  *সিআইএ ওয়ার্ল্ড ফ্যাক্টবুক*, উইকিউপাত্ত এবং উইকিপিডিয়াত। খুব দ্রুততার সাথে নলেজ গ্রাফ এর পরিসর আকারে বৃদ্ধি পায়। শুরু হওয়ার সাত মাসের মধ্যে ৫৭০ মিলিয়ন ভুক্তি এবং ১৮ বিলিয়ন ঘটনা আচ্ছাদিত করে। অক্টোবর, ২০১৬ সালে গুগল ঘোষণা দেয় যে নলেজ গ্রাফ-এ ৭০ বিলিয়ন ঘটনা লিপিবদ্ধ করা হয়েছে। নলেজ গ্রাফ বাস্তবায়নে ব্যবহৃত প্রযুক্তির জন্য কোন অফিসিয়াল ডকুমেন্টেশন নেই।

নলেজ গ্রাফ থেকে প্রাপ্ত তথ্য গুগল এসিস্টেন্ট ও গুগল হোম ভয়েস অনুসন্ধানে উত্তর দিতে সরাসরি ব্যবহার করা হয়।

ইতিহাস
------

১৬ মে, ২০১২ তারিখে গুগল নলেজ গ্রাফ এর ঘোষণা দেয়। প্রাথমিকভাবে শুধুমাত্র ইংরেজি ভাষায় নলেজ গ্রাফ প্রদর্শিত হতো। এরপরে স্প্যানিশ, ফরাসি, জার্মান, পর্তুগিজ, জাপানি, রাশিয়ান এবং ইতালিয়ান ভাষায় এর কার্যক্রম শুরু হয়। ২০১৭ সাল থেকে বাংলা ভাষা যুক্ত হয় এর সাথে।

সমালোচনা
--------

### তথ্যসূত্রের অভাব

নলেজ গ্রাফ এ প্রদর্শিত তথ্যের কোন তথ্যসূত্র থাকে না। তাই সাধারণ মানুষের পক্ষে তথ্যের সত্যতা যাচাই করা প্রায় অসম্ভব হয়ে পড়ে। 

### উইকিপিডিয়া নিবন্ধ পাঠ হ্রাস

নলেজ গ্রাফ এ প্রাথমিক তথ্য পাওয়ায় অনেকেই বিস্তারিত পড়তে উইকিপিডিয়ায় যান না, এতে করে উইকিপিডিয়া নিবন্ধ পাঠ হ্রাস পেয়েছে, যদিও নলেজ গ্রাফ এর অধিকাংশ তথ্যই উইকিপিডিয়া থেকে নেয়া।

তথ্যসূত্র
---------

1. ↑  "Your business information in the Knowledge Panel"। *Google My Business Help*। Google। সংগ্রহের তারিখ ডিসেম্বর ১০, ২০১৭।
2. ↑  Schwartz, Barry (ডিসেম্বর ১৭, ২০১৪)। "Google's Freebase To Close After Migrating To Wikidata: Knowledge Graph Impact?"। *Search Engine Roundtable*। সংগ্রহের তারিখ ডিসেম্বর ১০, ২০১৭।
3. ↑  Newton, Casey (ডিসেম্বর ৪, ২০১২)। "Google's Knowledge Graph tripled in size in seven months"। *CNET*। CBS Interactive। সংগ্রহের তারিখ ডিসেম্বর ১০, ২০১৭।
4. ↑  Vincent, James (অক্টোবর ৪, ২০১৬)। "Apple boasts about sales; Google boasts about how good its AI is"। *The Verge*। Vox Media। সংগ্রহের তারিখ ডিসেম্বর ১০, ২০১৭।
5. ↑  Ehrlinger, Lisa; Wöß, Wolfram (২০১৬)। "Towards a Definition of Knowledge Graphs" (পিডিএফ)।
6. ↑  Lynley, Matthew (মে ১৮, ২০১৬)। "Google unveils Google Assistant, a virtual assistant that's a big upgrade to Google Now"। *TechCrunch*। Oath Inc.। সংগ্রহের তারিখ ডিসেম্বর ১০, ২০১৭।
7. ↑  Kovach, Steve (অক্টোবর ৪, ২০১৬)। "Google is going to win the next major battle in computing"। *Business Insider*। Axel Springer SE। সংগ্রহের তারিখ ডিসেম্বর ১০, ২০১৭।
8. ↑  Bohn, Dieter (মে ১৮, ২০১৬)। "Google Home: a speaker to finally take on the Amazon Echo"। *The Verge*। Vox Media। সংগ্রহের তারিখ ডিসেম্বর ১০, ২০১৭।
9. ↑  Newton, Casey (ডিসেম্বর ১৪, ২০১২)। "How Google is taking the Knowledge Graph global"। *CNET*। CBS Interactive। সংগ্রহের তারিখ ডিসেম্বর ১০, ২০১৭।
10. ↑  "Making it easier to Search in Bengali"। *Official Google India Blog* (ইংরেজি ভাষায়)। সংগ্রহের তারিখ ২০১৮-০১-২৬।
11. ↑  Orlowski, Andrew (জানুয়ারি ১৩, ২০১৪)। "Google stabs Wikipedia in the front"। *The Register*। সংগ্রহের তারিখ ডিসেম্বর ১০, ২০১৭।

বহিঃসংযোগ
---------

* প্রাতিষ্ঠানিক ওয়েবসাইট